作者：无名氏
词牌/韵律：真珠髻

paragraphs: 重重山外，苒苒流光，又是残冬时节。
小圆幽径，池边楼畔，翠木嫩条春别。
纤蕊轻苞，粉萼染、猩猩鲜血。
乍几日，好景和风，次第一齐催发。
天然香艳殊绝。
比双成皎皎，倍增芳洁。
去年因遇东归使，指远恨、意曾攀折。
岂谓浮云，终不放、满枝明月。
但叹息，时饮金锺，更绕丛丛繁雪。